Sinupret forte a sirup na kasel
Dobrý deň, je možné kombinovať Sinupret forte so sirupmi na vykašliavanie (Bronchipret/Stodal) alebo postačuje samotné úžívanie Sinupretu forte a užívanie sirupu na vykašliavanie nie je potrebné?
Dobrý deň,
Ďakujeme za vašu otázku. Liek Sinupret Forte je vhodný na liečbu akútnych a chronických zápaloch prinosových dutín a dýchacích ciest, s príznakmi ako nádcha, upchatý nos, bolesť hlavy a bolesť tváre alebo tlak na tvári u dospelých. Taktiež je vhodný aj ako podporná liečba pri antibakteriálnej liečbe. Obsahuje výťažok z prvosienky a štiavca, ktoré majú protizápalový účinok. Výťažok z bazy čiernej zmenšuje opuch sliznice, čo spolu so sekretolytickým účinkom rastlinných látok, ktoré liek obsahuje, priaznivo vplýva na jej regeneráciu, uľahčuje vykašliavanie a „vysmrkanie sa“.
Pri zatekaní hlienov do dolných dýchacích ciest alebo pokiaľ sekretolytický účinky lieku Sinupret Forte nie je postačujúci, je možné ho kombinovať v uvedenými liekmi- Bronchipret a Stodal (homeopatikum). Rovnako vhodný je aj liek
Ambroxol
, ktorý zvyšuje vylučovanie hlienu z dýchacích ciest, tvorbu pľúcneho surfaktantu (látky pokrývajúcej vnútorné steny pľúcnych mechúrikov) a stimuluje činnosť riasiniek, ktoré zaisťujú transport hlienu. Tieto účinky vedú k významnému skvapalneniu, lepšiemu pohybu a vylučovaniu hlienu, čo vedie k uľahčeniu vykašliavania a zmierneniu kašľa.
Prajem pekný zvyšok dňa.
S pozdravom
Mgr. Tamara Jakúbeková